19-jarige man koelbloedig op kleinhoewe geskiet | SAUK.co.za - Nuus.info
Skaars ses dae voor sy twintigste verjaarsdag is 'n jong man Maandagaand op 'n kleinhoewe buite Pretoria geskiet toe hy die voëls waarmee hulle boer gaan voer het.
Nasionale operasionele koördineerder van AfriForum, Marius Müller, wat self op die toneel was, het die voorval bevestig wat plaasgevind het op 'n kleinhoewe buite Cullinan, oos van Pretoria.
Müller vertel: "Die jong man is omstreeks 19:00 uit om die diere te gaan versorg toe daar sommer uit die bloute op hom geskiet is. Een koeël het hom in die bors getref. Hy het terug gehardloop na die huis toe en voor sy ouers inmekaargesak,"
Die jong seun is na 'n private hospitaal gejaag in die noorde van Pretoria na sy ouers hulp ontbied het. Die jong man is daar gestabiliseer en is tans in 'n bestendige toestand.
Volgens Müller sal daar aan die man geopereer word om die koeël te verwyde.
Provinsiale polisiewoordvoerder van Gauteng , Kapt. Kay Makhubela, het bevestig dat die aanvallers direk ná die skietery van die toneel gevlug.
'n Saak van poging tot moord word tans deur die Cullinan-polisie ondersoek. Niemand is nog in verband met die voorval in hegtenis geneem nie.
Oorspronlike berig kan gelees word op Maroela Media
Media verbaas oor Duduzane Zuma se voetboeie tog destyds met 78 jarige Clive Derby Lewis, is geen woord gerep »